Ν. 4623/2019 «Ρυθμίσεις του Υπουργείου Εσωτερικών, διατάξεις για την ψηφιακή διακυβέρνηση, συνταξιοδοτικές ρυθμίσεις και άλλα επείγοντα ζητήματα» (ΦΕΚ με Αριθμ. 134, Τεύχ. Α΄, στις 9-8-2019).

**Άρθρο 108**

**Τροποποιήσεις του άρθρου 17 του ν. 4174/2013 (A΄ 170)**

1. Στο τέλος της περίπτωσης ε΄ της παραγράφου 1 του άρθρου 17 του ν. 4174/2013 (Α΄ 170), όπως ισχύει, προστίθενται οι λέξεις «ή / και να εντο­πιστούν πηγές αποπληρωμής των απαιτήσεών τους.».

2. Μετά την παράγραφο ΙΑ του άρθρου 17 του ν. 4174/2013 (Α΄ 170), προστίθεται παράγραφος 1Β ως εξής:

«1Β. **Από τον περιορισμό της παραγράφου 1**, αναφορικά με τα στοι­χεία τα οποία τα πρόσωπα της παραγράφου 1 οφείλουν να τηρούν ως α­πόρρητα, για τις περιπτώσεις που αυτά αποκαλύπτονται σε υπηρεσίες των Φορέων Γενικής Κυβέρνησης, νομικά πρόσωπα δημοσίου δικαίου, δημό­σιες επιχειρήσεις ή επιχειρήσεις νομικών προσώπων δημοσίου δικαίου, α­μιγείς ή μικτές επιχειρήσεις Ο.Τ.Α. και των συνδέσμων δήμων, δημόσιους οργανισμούς, καθώς και νομικά πρόσωπα ιδιωτικού δικαίου, στα οποία το κράτος είναι μέτοχος ή τα οποία επιχορηγούνται τακτικώς από κρατικούς πόρους ή τη διοίκηση των οποίων ορίζει άμεσα ή έμμεσα το Δημόσιο με διοικητική πράξη ή ως μέτοχος, **εξαιρούνται τα ακόλουθα στοιχεία και πληροφορίες μητρώου φορολογουμένων**:

α) για τα φυσικά πρόσωπα: Αριθμός Φορολογικού Μητρώου (Α.Φ.Μ.), Δημόσια Οικονομική Υπηρεσία (Δ.Ο.Υ.), όνομα, επώνυμο, όνομα και ε­πώνυμο πατέρα, όνομα και επώνυμο μητέρας, ημερομηνία γέννησης, τό­πος γέννησης, πλήρη στοιχεία διεύθυνσης κατοικίας και πλήρη στοιχεία επικοινωνίας (σταθερό και κινητό τηλέφωνο, διεύθυνση ηλεκτρονικού τα­χυδρομείου) και β) για τα νομικά πρόσωπα και τις νομικές οντότητες: Α­ριθμός Φορολογικού Μητρώου (Α.Φ.Μ.), Δημόσια Οικονομική Υπηρεσία (Δ.Ο.Υ.), επωνυμία, διακριτικός τίτλος, πλήρη στοιχεία διεύθυνσης της έ­δρας και πλήρη στοιχεία επικοινωνίας (σταθερό και κινητό τηλέφωνο, δι­εύθυνση ηλεκτρονικού ταχυδρομείου).».

3. Μετά την παράγραφο 2 του άρθρου 17 του ν. 4174/2013 (Α΄ 170), προστίθεται παράγραφος 2Α ως εξής:

«2Α. Τα πρόσωπα της παραγράφου 1 χορηγούν σε εξουσιοδοτημένο προσωπικό του Υπουργείου Ψηφιακής Διακυβέρνησης ή σε εξουσιοδοτη­μένα πρόσωπα από το Υπουργείο Ψηφιακής Διακυβέρνησης, προσωπο­ποιημένα στοιχεία ανά Αριθμό Φορολογικού Μητρώου (Α.Φ.Μ.), καθώς και συγκεντρωτικά στοιχεία, τα οποία τηρούνται στη Φορολογική Διοί­κηση, με την υποχρέωση χρήσης αυτών αποκλειστικά για τον σκοπό για τον οποίο ζητούνται στο πλαίσιο των αρμοδιοτήτων του Υπουργείου Ψη­φιακής Διακυβέρνησης και ειδικότερα, με σκοπό τη διαλειτουργικότητα μεταξύ των πληροφοριακών συστημάτων και εφαρμογών των Φορέων του Δημόσιου Τομέα αλλά και του ευρύτερου Δημόσιου Τομέα κατά την έν­νοια του άρθρου 3 του ν. 3979/2011 (Α΄ 138). Η διαλειτουργικότητα του προηγούμενου εδαφίου διενεργείται μετά από τη ρητή και ειδική έγγραφη ή ηλεκτρονική συγκατάθεση του υποκειμένου των δεδομένων για τη δια­βίβαση των δεδομένων μεταξύ των ως άνω Φορέων, τους οποίους αφορά η εκάστοτε διαλειτουργικότητα. Σε περίπτωση που η διαλειτουργικότητα του πρώτου εδαφίου διενεργείται, σύμφωνα με την κείμενη νομοθεσία χω­ρίς ρητή έγγραφη ή ηλεκτρονική συγκατάθεση του υποκειμένου των δεδο­μένων, για τη διαβίβαση των δεδομένων μεταξύ των ως άνω Φορέων α­παιτείται αίτηση των αρμόδιων υπηρεσιών του Υπουργείου Ψηφιακής Διακυβέρνησης προς την Ανεξάρτητη Αρχή Δημοσίων Εσόδων. Η Ανε­ξάρτητη Αρχή Δημοσίων Εσόδων υποχρεούται να απαντήσει εντός ενός (1) μηνός από την παραλαβή της παραπάνω αίτησης και διαβιβάζει τα δε­δομένα, εφόσον πληρούνται οι προϋποθέσεις του παρόντος άρθρου.».

4. Η παράγραφος 5 του άρθρου 17 του ν. 4174/2013 (Α΄ 170), όπως ισχύει, αντικαθίσταται ως εξής:

«5. Στοιχεία ή πληροφορίες σχετικά με φορολογούμενο είναι δυνατόν να αποκαλύπτονται σε τρίτο, κατόπιν αιτήσεως, με τη ρητή, ειδική, έγ­γραφη ή ηλεκτρονική συγκατάθεση του φορολογουμένου, η οποία δύναται να α­νακληθεί.».